Çezma e Gramshit

Çezma e Gramshit është një monument i trashëgimisë kulturore në Skënderbegas, rrethi i Gramshit, në qarkun e Elbasanit, Shqipëri . Ky monument është i llojit "Arkitekture dhe Infrastrukture", i miratuar me numër "1886, 10.06.1973".

Kjo çezmë u ndërtuar në Shek. XIX pranë Teqesë, nga gurëgdhendes oparakë. Uji është marrë nga shpati veri-perëndimor i malit të Koshnicës. Guret gëlqerorë për ndërtimin e çezmës janë marrë nga mali i Zaloshnjës. Është një nga tre çezmat e Gramshit e mbuluar, por me një të veçantë nga dy të tjerat, sepse nuk është e mbuluar me çati, por me çardak, pasi përballë ka pamjen hijerëndë të malit Tomorr. Çezma është monumentale me permasa rreth 5 x 4 m e ndërtuar me muraturë guri dhe me kollona rrethore mbajtëse, të cilat lidhen me harkada guri. Guri i muraturës dhe harkadave është i latuar. Kollonat kanë kapitele dhe mbështeten në mure mbajtës guri. Në pjesën e sipërme çezma është e mbuluar me solete mbi të cilan ka një korimano prej guri në formë drejtkëndore si çardak, në të cilën hipet në pjesën e pasme të çezmes. Në pjesën ballore çezma ka dy kamare në murin e gurit. Harqet janë të lidhura me tiranda hekuri.

 Referime 

Lidhje të jashtme
Instituti i Monumenteve të Kulturës

Kategoria:Monumente kulturore në Gramsh